Source: https://www.juridice.ro/562755/intrebare-preliminara-cu-privire-la-dreptul-la-aparare-subsecvent-modificarii-invinuirii-si-acordul-de-recunoastere-a-vinovatiei.html
Timestamp: 2018-02-23 06:53:18+00:00
Document Index: 17327165

Matched Legal Cases: ['articolul 2', 'articolul 3', 'articolul 6', 'articolul 6', 'articolul 48', 'articolul 48', 'articolul 52']

JURIDICE.ro » Întrebare preliminară cu privire la dreptul la apărare subsecvent modificării învinuirii și acordul de recunoaștere a vinovăției
Întrebare preliminară cu privire la dreptul la apărare subsecvent modificării învinuirii și acordul de recunoaștere a vinovăției
14 februarie 2018 | Mihaela MAZILU-BABEL
Judecătorul italian se întreabă cu privire la dreptul la apărare subsecvent modificării învinuirii (C-646/17 Moro).
1. domenii UE de competență:
1.1.Justiție și afaceri interne
1.2. Drepturi fundamentale, Carta drepturilor fundamentale
1.3. Spațiul de libertate, securitate și justiție
1.4. Apropierea legislațiilor
2. dispoziții de procedură penală ale unui stat membru în temeiul cărora dreptul la apărare subsecvent modificării învinuirii este garantat în condiții diferite, din punct de vedere calitativ și cantitativ, după cum modificarea privește:
2.1. aspectele de fapt ale acuzării
2.2. sau încadrarea juridică a acesteia
3. ca atare, inculpatul nu este, mai precis, autorizat decât în primul caz (vezi 2.1.) să solicite procedura alternativă întemeiată pe un sistem de recompensă, și anume procedura de recunoaștere a vinovăției (așa numitul acord de recunoaștere a vinovăției)
4. necesitatea de a afla dacă dreptul Uniunii incident se opune unei astfel de legislații naționale.
1. articolul 2 alineatul (1), articolul 3 alineatul (1) litera (c) și articolul 6 alineatele (1), (2) și (3) din Directiva 2012/13/UE
(1) Prezenta directivă se aplică din momentul în care o persoană este informată de către autoritățile competente ale unui stat membru cu privire la faptul că este suspectată sau acuzată de săvârșirea unei infracțiuni, până în momentul finalizării procedurilor, prin aceasta înțelegându-se hotărârea definitivă în legătură cu întrebarea dacă persoana suspectată sau acuzată a comis infracțiunea, inclusiv, dacă este cazul, pronunțarea sentinței și soluționarea unei căi de atac.
Dreptul la informare cu privire la drepturi
(1) Statele membre se asigură că persoanele suspectate sau acuzate sunt informate prompt cu privire la cel puțin următoarele drepturi procedurale, astfel cum se aplică în dreptul intern, pentru a asigura posibilitatea exercitării efective a drepturilor respective:
(c) dreptul de a fi informat cu privire la acuzare, în conformitate cu articolul 6
Dreptul la informare cu privire la acuzare
(1) Statele membre se asigură că persoanele suspectate sau acuzate primesc informații cu privire la fapta penală de a cărei comitere aceasta sunt suspectate sau acuzate. Informațiile respective se furnizează cu promptitudine și cu detaliile necesare pentru a se putea garanta caracterul echitabil al procedurilor și exercitarea efectivă a dreptului la apărare.
2. articolul 48 din Carta DFUE (cu explicațiile aferente)
(1) Orice persoană acuzată este prezumată nevinovată până ce vinovăția va fi stabilită în conformitate cu legea.
(2) Oricărei persoane acuzate îi este garantată respectarea dreptului la apărare.
Explicaţie cu privire la articolul 48 – Prezumţia de nevinovăţie şi dreptul la apărare
Domeniul de aplicare a articolului 48 este identic cu cel al articolului 6 alineatele (2) şi (3) din CEDO, având următorul text:
„(2) Orice persoană acuzată de o infracţiune este prezumată nevinovată până ce vinovăţia sa va fi legal stabilită.
(3) Orice acuzat are, în special, dreptul:
(a) să fie informat, în termenul cel mai scurt, într-o limbă pe care o înţelege şi în mod amănunţit, asupra naturii şi
cauzei acuzaţiei aduse împotriva sa;
(b) să dispună de timpul şi de înlesnirile necesare pregătirii apărării sale;
(c) să se apere el însuşi sau să fie asistat de un apărător ales de el şi, dacă nu dispune de mijloacele necesare pentru a
plăti un apărător, să poată fi asistat în mod gratuit de un avocat din oficiu, atunci când interesele justiţiei o cer;
(d) să întrebe sau să solicite audierea martorilor acuzării şi să obţină citarea şi audierea martorilor apărării în aceleaşi
condiţii ca şi martorii acuzării;
(e) să fie asistat în mod gratuit de un interpret, dacă nu înţelege sau nu vorbeşte limba folosită la audiere.”
În conformitate cu articolul 52 alineatul (3), acest drept are acelaşi înţeles şi acelaşi domeniu de aplicare ca şi dreptul garantat prin CEDO.
Aflaţi mai mult despre C-646/17, Mihaela Mazilu-Babel